ปลิดชีพพ่อค้าหมู ยิงถล่มรถพรุน ลูกพี่ตาย ลูกน้องสาหัส
คนร้ายตามฆ่าพ่อค้าหมูกับลูกน้อง ผู้ต้องหาร่วมฆ่าอดีตนายกอบต.กับคนสนิท2ศพ เมื่ิอปลายปีที่ผ่านมา ขับรถประกบกระหน่ำยิงด้วยปืนคาร์บินกว่า10นัด ลูกพี่ดับคาที่ส่วนลูกน้องอาการสาหัส  ตำรวจคาดอาจเกี่ยวพันกับคดีเดิม เป็นการล้างแค้นกัน   ,เมื่อวันที่ 27มี.ค.58 ร้อยเวร สภ.จะนะ จ.สงขลา ได้รับแจ้งรุดไปตรวจที่เกิดเหตุ คนร้ายใช้อาวุธปืนคาร์บินยิงถล่มรถยนต์กระบะอีซูซุสีขาว ทะเบียน บต 2669 สงขลา บนถนนภายในหมู่บ้านลิวงค์ หมู่6 ต.ท่าหมอไทร อ.จะนะ จ.สงขลา,พบสองข้างทางเป็นป่าสวนยาง ส่วนรถกระบะถูกยิงถล่มพรุนทั้งคันกว่า 20 นัด ทำให้นายอำนวย สุวรรณรัตน์ อายุ 48 ปี คนขับถูกกระสุนปืนเข้าบริเวณลำตัวและศีรษะหลายนัด เสียชีวิตคาเบาะนั่ง  และนายสมหมาย ศรีนวล อายุ 31 ปีที่นั่งมาด้วยกัน ถูกยิงเข้าลำตัวได้รับบาดเจ็บสาหัส ที่เกิดเหตุเจ้าหน้าที่พบปลอกกระสุนปืนคาร์บินตกอยู่กว่า10ปลอก จึงเก็บไว้เป็นหลักฐาน,จากการสอบสวนทราบว่า ขณะเกิดเหตุ นายอำนวย ที่มีอาชีพค้าหมู ได้ขับรถยนต์กระบะบรรทุกกรงเหล็กใส่หมูมากับนายสมหมาย ลูกน้อง เพื่อออกไปจับหมู ถึงที่เกิดเหตุมีคนร้ายไม่ทราบจำนวน ขับรถยนต์กระบะไม่ทราบชนิดไล่ตามประกบ ใช้อาวุธปืนคาร์บินยิงใส่ชุดใหญ่ กว่า10นัด จนมั่นใจว่าเหยื่อไม่รอดแน่ จึงขับรถหลบหนีไปตามเส้นทางต.สะพาน-ไม้แก่น ที่เป็นพื้นที่รอยต่อกับ ต.ท่าหมอไทร หลังเกิดเหตุตำรวจได้วิทยุสกัดจับคนร้ายแต่ไร้วี่แวว,สำหรับผู้ตายและผู้บาดเจ็บ ซึ่งเป็นลูกพี่กับลูกน้อง ก่อนหน้้านี้ตกเป็นผู้ต้องหาในคดีร่วมกันฆ่านายร่อฝีดีน ชั่งหมาน อายุ 49 ปีอดีตนายกอบต.ท่าหมอไทร และนายจักราช ปะดูกา อายุ44 ปี ลูกน้อง ถูกคนร้ายใช้อาวุธปืนสงครามคาร์บินยิงถล่มเสียชีวิต2ศพ เหตุเกิดเมื่อคืนวันที่28ธ.ค.57 ภายในงานเลี้ยงของศูนย์น้ำยางบ้านวังโด ต.ท่าหมอไทร อ.จะนะ จ.สงขลา และได้เข้ามอบตัวสู้คดีเมื่อวันที่ 26 ม.ค.58 ที่ผ่านมา กระทั่งมาถูกยิงถล่มจนเสียชีวิตและบาดเจ็บสาหัสในครั้งนี้,ส่วนสาเหตุที่ยิงถล่มกัน เจ้าหน้าที่คาดว่า อาจจะเชื่อมโยงกับคดีดังกล่าว อย่างไรก็ตาม ยังอยู่ระหว่างการติดตามญาติและคนใกล้ชิดมาสอบปากคำ เพื่อหาสาเหตุที่แน่ชัดอีกครั้ง.
คนร้ายตามฆ่าพ่อค้าหมูกับลูกน้อง ผู้ต้องหาร่วมฆ่าอดีตนายกอบต.กับคนสนิท2ศพ เมื่ิอปลายปีที่ผ่านมา ขับรถประกบกระหน่ำยิงด้วยปืนคาร์บินกว่า10นัด ลูกพี่ดับคาที่ส่วนลูกน้องอาการสาหัส  ตำรวจคาดอาจเกี่ยวพันกับคดีเดิม เป็นการล้างแค้นกัน
ฆ่ากันตาย,พ่อค้าหมู,คาร์บิน,ล้างแค้น,อำนวย สุวรรณรัตน์,ผู้ต้องหา,ฆ่านายกอบต,ท่าหมอไทร,จะนะ,สงขลา,ข่าว,ไทยรัฐ,ข่าวสังคม,ข่าวภูมิภาค,ข่าวทั่วไทย,ไทยรัฐออนไลน์